Draft:Tsatsoulis

Ο Δημήτρης Τσατσούλης είναι Έλληνας κριτικός θεάτρου Ομότιμος Καθηγητής Σημειωτικής του Θεάτρου και Θεωρίας της Επιτέλεσης στο Τμήμα Θεατρικών Σπουδών Πανεπιστημίου Πατρών.

Βιογραφικά στοιχεία
Γεννήθηκε στην Αθήνα. Σπούδασε φιλολογία, κοινωνιολογία και πολιτικές επιστήμες στο Πάντειο Πανεπιστήμιο και στην Φιλοσοφική Σχολή του Πανεπιστημίου Αθηνών, όπου αναγορεύτηκε Διδάκτωρ με αντικείμενο την Κοινωνιο-σημειωτική Θεωρία. Έκανε μεταπτυχιακές σπουδές στα: Université de Droit, d’ Economie et de Sciences Sociales de Paris – Paris II, École Des Hautes Etudes en Sciences Sociales de Paris, Université Paris X – Nanterre, Institut Universitaire International de Luxembourg. Είναι ιδρυτικό μέλος της Ελληνικής Ένωσης Κριτικών Θεάτρου και Παραστατικών Τεχνών, ενώ ως κριτικός θεάτρου έχει συνεργαστεί με τις εφημερίδες "Ημερησία", "Ελευθεροτυπία" και "Athens Voice", το περιοδικό "Νέα Εστία" (1999 - 2012), αλλά και με τον "Ημεροδρόμο" και το greekplayproject. Υπήρξε, επίσης, κριτικός βιβλίου για "Το Βήμα", την "Αυγή", το "Αντί", το περιοδικό "Διαβάζω" κ.ά.:

Σταδιοδρομία
Υπήρξε Πρόεδος (2011 - 2013) και μέλος (2006 - 2007) της Γνωμοδοτικής Επιτροπής Θεάτρου του ΥΠΠΟ, μέλος της Επιτροπής Κρατικών Βραβείων Λογοτεχνίας (2001 - 2003), μέλος της επιτροπής Βραβείων Κουν (2001 - 2009), εκλεγμένο μέλος του Δ.Σ. του Ελληνικού Κέντρου του Διεθνούς Ινστιτούτου Θεάτρου της ΟΥΝΕΣΚΟ (2008 - 2010), εμπνευστής και συντονιστής διοργάνωσης των Συναντήσεων Νέων Δημιουργών με αφορμή το Αρχαίο Δράμα του Ευρωπαϊκού Πολιτιστικού Κέντρου Δελφών (2007 - 2009). Συνεργάστηκε σε λογοτεχνικές παραγωγές με την Κρατική Τηλεόραση ως σεναριογράφος, όπως και συντελεστής θεατρικών παραστάσεων στην παραγωγή, την δραματουργία, την μετάφραση και την σκηνοθεσία. Δίδαξε παραστασιολογία, σημειολογία της λογοτεχνίας και της εικόνας στο Ελληνοαμερικανικό Εκπαιδευτικό Ίδρυμα και Ιστορία της Νεοελληνικής Λογοτεχνίας στην Ανωτέρα Δραματική Σχολή "Θεμέλιο".

Έργα
Κάποια από τα βιβλία του είναι τα


 * Η Θεωρία των Πιθανών Κόσμων και η Δραματουργία της Λούλας Αναγνωστάκη, Σοκόλη, 2019.
 * Λευτέρης Βογιατζής. Ο Σκηνοθέτης ‒ Ο Ηθοποιός. Συλλογικό με τους Κ. Αρβανίτη, Κ. Κυριακό, Λ. Ρόζη, 24γράμματα εκδόσεις, 2019.
 * Μεσαιωνική Φάρσα ‒ Ρακίνας ‒ Καστελλούτσι. Κείμενα για το Ευρωπαϊκό θέατρο και την πρόσληψή του, Παπαζήσης, 2019.
 * Δυτικό ηγεμονικό «παράδειγμα» και διαπολιτισμικό θέατρο. Για την πρόσληψη του αρχαιοελληνικού δράματος στην Ελληνική και μη Δυτική Σκηνή, Παπαζήσης, 2017.
 * Η γλώσσα της εικόνας - αναθεωρημένη έκδοση, Παπαζήσης, 2015.
 * Διάλογος Εικόνων. Φωτογραφία και Σουρρεαλιστική Αισθητική στη Σκηνική Γραφή της Socìetas Raffaello Sanzio (δίγλωσση έκδοση), Παπαζήσης, 2011.
 * Σημεία γραφής – Κώδικες σκηνής στο σύγχρονο ελληνικό θέατρο, Νεφέλη, 2007.
 * Ιψενικά διακείμενα στη δραματουργία του Ιάκωβου Καμπανέλλη, Μεταίχμιο, 2004.
 * Η περιπέτεια της αφήγησης, Ελληνικά Γράμματα, 20032 . Δελφίνι, 1997
 * Σημειολογικές προσεγγίσεις του θεατρικού φαινομένου, Ελληνικά Γράμματα, 19992